Adilbek Kasimaliyev. Adylbek Aleshovich Qosimaliyev (; 1960-yil 1-dekabrda, Issiqkoʻl viloyati, Tup tumani, Dolon qishlogʻida tugʻilgan) – qirgʻizistonlik davlat va siyosat arbobi. 2024-yil 16-dekabrdan 18-dekabrgacha Qirgʻiziston Respublikasi Vazirlar Mahkamasi Raisi vazifasini bajaruvchi lavozimda ishlagan. 2024-yil 18-dekabrdan boshlab ushbu lavozimga toʻliq tayinlangan. Biografiya. 1960-yil 1-dekabrda Issiqkoʻl viloyati, Tup tumani, Dolon qishlogʻida tugʻilgan. 1984-yilda Leningrad moliya-iqtisodiyot institutini iqtisodchi mutaxassisligi boʻyicha tamomlagan. 1984—1988-yillarda – Qirgʻiziston SSR Davlat reja qoʻmitasining Iqtisodiyot va rejalashtirishning iqtisodiy-matematik usullari ilmiy-tadqiqot institutida kichik ilmiy xodim. 1988—1990-yillarda – yoʻl-qurilish batalonining moliyaviy xizmati boshligʻi. 1990—1993-yillarda – Bishkekning Oktyabr tumani boʻyicha Davlat soliq inspektsiyasi boshligʻining oʻrinbosari. 1993—1994-yillarda – Bishkek shahrining Oktyabr tumani boʻyicha Davlat soliq inspektsiyasi boshligʻining birinchi oʻrinbosari. 1994—1995-yillarda – Qirgʻiziston Respublikasi Moliya vazirligi huzuridagi Davlat soliq inspektsiyasi boʻlimi boshligʻi. 1995—1996-yillarda – Qirgʻiziston Respublikasi Moliya vazirligi huzuridagi Davlat soliq inspektsiyasining 2-sonli boʻlim boshligʻi, tashqi nazorat boʻlimi boshligʻining oʻrinbosari. 1996—1997-yillarda – Qirgʻiziston Respublikasi Moliya vazirligining soliq siyosati va daromadlarni prognozlash boshqarmasi boshligʻining oʻrinbosari. 1997—1998-yillarda – Qirgʻiziston Respublikasi Moliya vazirligining soliq siyosati va qonunchilik standartlari boshqarmasi boshligʻi. 1998—2000-yillarda – Qirgʻiziston Respublikasi Moliya vazirligining soliq siyosati va daromadlarni prognozlash boshqarmasi boshligʻi. 2000—2001-yillarda – Qirgʻiziston Respublikasi Moliya vazirligining soliq va bojxona siyosati boshqarmasi boshligʻi. 2001—2002-yillarda – Qirgʻiziston Respublikasi Moliya vazirligi fiskal siyosat boshqarmasi boshligʻi. 2002-yilda – Qirgʻiziston Respublikasi Ijtimoiy jamgʻarmasi raisining oʻrinbosari. 2003—2005-yillarda – Qirgʻiziston Respublikasi Moliya vazirligi huzuridagi Daromadlar qoʻmitasi raisining birinchi oʻrinbosari. 2005—2007-yillarda – Qirgʻiziston Respublikasi hukumati huzuridagi Davlat soliq inspektsiyasi raisining birinchi oʻrinbosari. 2007—2009-yillarda – Qirgʻiziston Respublikasi soliqlar va yigʻimlar davlat qoʻmitasi raisining oʻrinbosari. 2009—2010-yillarda – Qirgʻiziston Respublikasi hukumati huzuridagi Davlat soliq xizmati raisining oʻrinbosari. 2010—2011-yillarda – Qirgʻiziston Respublikasi hukumati huzuridagi Davlat soliq xizmati raisi. 2011—2012-yillarda – Qirgʻiziston Respublikasi Iqtisodiy tartibga solish vazirligida vazir oʻrinbosari. 2012—2015-yillarda – Qirgʻiziston Respublikasi Iqtisodiyot vazirligida vazir oʻrinbosari. 2015—2018-yillarda – Qirgʻiziston Respublikasi moliya vaziri. 2019—2020-yillarda – „Hududlarni rivojlantirish ijtimoiy sheriklik jamgʻarmasi“ jamoat fondi direktori. 2020—2021-yillarda – „Hududlarni rivojlantirish ijtimoiy sheriklik jamgʻarmasi“ jamoat fondi raisi. 2021—2022-yillarda – Vengriya—Qirgʻiziston taraqqiyot jamgʻarmasi boshqaruvi aʼzosi. 2021-yil 14-maydan 2022-yilgacha – Qirgʻiziston Respublikasi Prezidenti Administratsiyasi rahbari oʻrinbosari. 2022-yil 15-iyundan – Qirgʻiziston Respublikasi Vazirlar Mahkamasi raisining birinchi oʻrinbosari vazifasini bajaruvchi. 2022-yil 17-iyundan 2024-yil 16-dekabrgacha – Qirgʻiziston Respublikasi Vazirlar Mahkamasi Raisining birinchi oʻrinbosari. 2024-yil 16-dekabrdan – Qirgʻiziston Respublikasi Vazirlar Mahkamasi Raisi vazifasini bajaruvchi – Qirgʻiziston Respublikasi Prezidenti Administratsiyasi rahbari. 2024-yil 18-dekabrdan – Qirgʻiziston Respublikasi Bosh vaziri.